**ТЕХНИЧКА СПЕЦИФИКАЦИЈА**

**Услуга мобилне телефоније**

**1. Врста услуга**

Предмет јавне набавке су услуге:набавка услуге мобилне телефоније.

**2. Опис услуга**

Услугe мобилне телефоније, а по спецификацији предмета јавне набавке морају обухватати следеће:

* Опис пакета:

|  |  |
| --- | --- |
| **Укључено у претплату:** | **Пакет**  |
| Број минута разговора у групи Наручиоца | неограничено |
| Број минута разговора ван групе Наручиоца (саобраћај унутар мреже понуђача, саобраћај изван мреже понуђача према осталим мобилним оператерима, саобраћај према фиксној телефонији) | неограничено |
| Број СМС порука у групи Наручиоца  | неограничено |
| Број СМС порука ван групе Наручиоца (СМС поруке у оквиру мреже понуђача и изван мреже понуђача - према осталим оператерима) | неограничено |
| Број ГБ за пренос података у максималној брзини | минимун 10 ГБ |
| После потрошене количине интернета у оквиру пакета, мора се омогућити неограничени бесплатни спорији интернет | минимум 64 Кб/с |

* Месечна претплата за пакет по телефонском броју не може бити већа од 1.450,00 динара без ПДВ-а;
* Бесплатна успоства везе за све разговоре;
* Величина пакета подразумева оквирно 75 претплатничких бројева уз могућност да се, у случају потребе, број корисника повећа или смањи (оквирно 10+/-) под истим условима, без обавезе продужења уговора и накнаде, при чему сваки нови корисник има исте услове као и постојећи корисници у групи;
* Месечна претплата обавезно укључује додатне услуге: приказ идентификационих долазних позива, сакривање идентификације одлазних позива, позив на чекању, задржан позив, преусмеравање позива, трансфер позива, обавештење о пропуштеним позивима, СМС (бесплатни пријем и потврда о послатој поруци), активација ММС, ГПРС услуга као и накнаду за коришћење 3Г и 4Г услуга;
* Задржавање постојеће нумерације и бесплатно преношење нумерације на изабраног понуђача, укључујући и префикс;
* У случају промене оператера трошкови преноса корисничких бројева падају на терет изабраног оператера тј. изабраног понуђача;
* Сви разговори тарифирају се у секундама (1/1), без заокруживања на минуте;
* Позиви ка специјалним службама (полиција, ватрогасци, служба хитне медицинске помоћи...) су бесплатни;
* Заузеће позива и позиви на које није одговорено се не тарифирају;
* Техничка подршка (Кориснички сервис у циљу пружања бесплатне неопходне помоћи појединачним корисницима унутар групе Наручиоца, 24 сата дневно, 7 дана у недељи - за време трајања уговора), омогућен континуирани бесплатан увид у рачун (*стање рачуна*);
* Изабрани понуђач мора Наручиоцу доделити једну контакт особу која је доступна за рекламације и решавање оперативних проблема приликом пружања услуге мобилне телефоније;
* Наручиоцу мора бити доступан месечни рачун и детаљан листинг позива за сваки број у групи, у електронској форми, без плаћања додатне накнаде. Изабрани понуђач ће достављати листинге на изабране е-маил адресе Наручиоца или ће бити омогућен приступ подацима преко корисничког интернет портала понуђача;
* Бесплатна замена СИМ картице за микро СИМ картицу, као и бесплатна замена неисправних, оштећених, изгубљених или украдених СИМ и микро СИМ картица, уз задржавање истог броја током периода важења уговора, у року не дужем од 48 сати;
* Понуђене цене услуга мобилне телефоније у динарском износу су фиксне за време трајања уговорног периода;
* Роминг услуге се наплаћују према важећем ценовнику понуђача и активирају се писаним захтевом овлашћеног лица наручиоца упућеног према понуђачу. У складу са важећим споразумима о бесплатном ромингу исти се примењује и на пакете наручиоца за време важења споразума;
* Активација и деактивација додатних услуга врши се бесплатно, искључиво по захтеву овлашћеног лица наручиоца, а активиране услуге се наплаћују према важећем ценовнику понуђача;
* Буџет за бенефицирану набавку телефонских апарата за време трајања уговорне обавезе понуђач ће да понуди тако што ће да упише износ буџета у образац понуде и образац понуђене цене. Телефонске апарате понуђач ће да набавља по приложеном важећем ценовнику апарата са пуним ценама (са гарантним роком за сваки телефонски апарат и обезбеђеним сервисом). Рок испоруке ових телефонских апарата је максимално 20 дана од писмене поруџбине Наручиоца;
* Обавеза понуђача да месец дана пре истека уговора откључа мобилне телефонске апарате купљене по бенефицираним ценама како би било могуће користити их у мрежама других оператора.

Планирани почетак важења уговора о јавној набавци са изабраним понуђачем је први квартал 2024. године, односно након истека трајања уговора који Наручилац има већ закључен по спроведеној јавној набавци у 2023. години, чији предмет је истоврстан предмету ове јавне набавке.

**3. Гаранција квалитета**

Услуге које су предмет јавне набавке морају у погледу квалитета задовољавати важеће стандарде и испуњавати услове и захтеве из спецификације који су прописани конкурсном документацијом, a што понуђач потврђује достављањем обрасца понуде.

**4. Начин спровођења контроле квалитета**

Наручилац врши контролу испоручених услуга.

Гаранција на пружене услуге мора трајати колико износи период трајања уговора што понуђач потврђује достављањем обрасца понуде.

У случају утврђених недостатака у квалитету и обиму извршене услуге, изабрани понуђач је дужан да од момента усмене или писмене пријаве рекламације, у најкраћем року отклони евентуалне недостатке.

**5. Време успостављања услуге**

Време успостављања услуге, представља период од закључења уговора до тренутка активирања услуга од стране изабраног понуђача.

**6. Стандард квалитета**

Понуђач ће бити дужан да услугу која је предмет набавке пружа у складу са Правилником о параметрима квалитета јавно доступних електронских комуникационих услуга, вршењу мерења и испитивања и спровођењу провере поступања оператора електронских комуникација („Сл. гласник РС“, бр. 23/2023), што потврђује достављањем обрасца понуде.

**7. Начин подношења приговора и решавања рекламације**

На начин подношења приговора и поступања по истом за обавезе проистекле из уговора закљученог након спроведеног поступка предметне јавне набавке примењиваће се одредбе Закона о електронским комуникацијама („Сл. гласник РС“, бр. 44/2010, 60/2013 - одлука УС, 62/2014,95/2018-др.закон и 35/2023-др.закон) и Закона о електронским комуникацијама („Сл. гласник РС“, бр. 35/2023).

**8. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.